
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 595 


7 Ιουλίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της ΕΣ: 7093/1.3.91 Απόφασης Νο¬ 
μάρχη Ιωαννίνων. 1 

Τροποποίηση ορίων μόνιμου καταφυγίου θηραμάτων 
στην περιοχή Κοινότητας Πηνειάδας Ν. Τρικά¬ 
λων. 2 

Σύσταση ιδίου ΝΠ στην Κοιν. Στύλου Ν. Χανιών με την 
επωνυμία Σχολική επιτροπή Δημοτικού - Νηπιαγω¬ 
γείου Στύλου. 3 

Επιβολή διοικητικών προστίμων στους υπευθύνους της 
εισηγμένης εταιρείας στο Χρηματιστήριο Αξιών 
Αθηνών Φιλίππου Δομικά Έργα Α.Ε. για παραβάσεις 
της Χρηματιστηριακής Νομοθεσίας. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 1058300/375/Α.0013. 
απόφαση του Υπουργού Οικονομικών. 5 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. ΕΣ: 21603 ( 1 ) 

Τροποποίηση της ΕΣ: 7093/1.3.91 Απόφασης Νομάρχη 
Ιωαννίνων. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΙΩΑΝΝΙΝΩΝ 
Έχοντας υπόψη: 

1. Τις διατάξεις των άρθρων 260 και 266 του Δ.Κ.Κ. 
(Π.Δ. 321/89), όπως αυτές τροποποιήθηκαν με τις όμοιες 
του άρθρου 11 παρ. 2 του Ν. 2130/93 ΦΕΚ 62/23.4.93 

τ.Α'). 

2. Την αριθμ. 25027/9.4.1984 Απόφαση του Υπουργού 
Εσωτερικών (ΦΕΚ 244/19.4.84 τ.Β'). 

3. Το Π.Δ. 250/89 (ΦΕΚ 118Α710.5.89) «Μεταβίβαση 
αρμοδιοτήτων του Υπουργού Εσωτερικών στους Νομάρ¬ 
χες». 

4. Την αριθμ. 24/95 Απόφαση του Κοινοτικού Συμβου¬ 
λίου Κλειδωνιάς, αποφασίζουμε: 

Τροποποιούμε την ΕΣ: 7093/1.3.91 Απόφαση Νομαρ¬ 
χίας Ιωαννίνων περί συστάσεως αμιγούς κοινοτικής επι¬ 
χείρησης με την επωνυμία «Πνευματικό Κέντρο Κοινότη¬ 
τας Κλειδωνιάς» στην Κοινότητα Κλειδωνιάς, ως εξής: 

1. Άρθρο 1. Συνιστάται στην Κοινότητα Κλειδωνιάς του 


Νομού Ιωαννίνων αμιγής Κοινοτικής Επιχείρησης Τουρι¬ 
στικής και Πολιτιστικής Ανάπτυξης Κλειδωνιάς» και δια¬ 
κριτικό τίτλο Κ.Ε.Τ.Π.Α.Κ. 

2. Αρθρο 2. Σκοπός της επιχείρησης είναι η οικονομική, 
τουριστική, πολιτιστική και κοινωνική ανάπτυξη της Κοινό¬ 
τητας Κλειδωνιάς με επενδύσεις τουριστικής και πολιτι¬ 
στικής υποδομής αναπτυξιακού και παραγωγικού χαρα¬ 
κτήρα και συγκεκριμένα: 

α) Αναβάθμιση και ανάπτυξη της κοινωνικής, πολιτιστι¬ 
κής δραστηριότητας των κατοίκων της Κοινότητας και της 
ευρύτερης περιοχής με την λειτουργία του Πνευματικού - 
Πολιτιστικού Κέντρου και του Κοινοτικού Ξενώνα. 

β) Η ανάβαθμιση της ποιότητας αναψυχής και Αθλητι¬ 
σμού με την δημιουργία και λειτουργία αισθησιακών πάρ¬ 
κων αναψυχής και αθλητικών εγκαταστάσεων. 

γ) Η παροχή νέων θέσεων εργασίας για τους κατοίκους 
της ευρύτερης περιοχής. 

3. Άρθρο 6. Το Κεφάλαιο που διαθέτει η Κοινότητα 
στην επιχείρηση ανέρχεται στο ποσό των 14.000.000 δρχ. 
ως ποσοστό Ιδιας συμμετοχής για την ολοκλήρωση της 
επένδυσης. 

Κάλυψη δαπάνης: (Άρθρο 27 Ν. 2081 /92). Με την πα¬ 
ρούσα κανονιστική απόφαση πρσκαλείται δαπάνη σε βά¬ 
ρος του προϋπολογισμού της Κοινότητας Κλειδωνιάς πο¬ 
σού 14.000.000 δρχ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ιωάννινα, 26 Ιουνίου 1995 

Ο Περιφερειακός Δ/ντής 

ΑΘΑΝΑΣΙΟΣ ΠΑΤΣΟΥΡΑΣ 

-4- 

Αριθ. 1587 (2) 

Τροποποίηση ορίων μόνιμου καταφυγίου θηραμάτων στην 
περιοχή Κοινότητας Πηνειάδας Ν. Τρικάλων. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΤΡΙΚΑΛΩΝ 
Έχοντας υπόψη: 

1. Τις διατάξεις των άρθρων 253 και 254 παρ. 1,2,3,4 
του Ν.Δ. 86/89 καθώς έχουν αντικατασταθεί με τα άρθρα 
3 και 4 παρ. 5, 6, 7, 8 του Ν. 177/75, 8 Π.Δ. 402/88 και 
της αριθ. 414985/29.11.1985 (ΦΕΚ 757/Β/18.12.1985) 
κοινής απόφασης των Υφυπουργού Εθνικής Οικονομίας 
και Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας». 

2 . Τις διατάξεις των άρθρων 1 και 2 του Π.Δ. 94/ 
22 3.1993 (ΦΕΚ 40/Α ) «καθορισμός αρμοδιοτήτων που 
διατηρούνται από τον Υπουργό και της Περ/κές Αρχές ή 
Όργανα διανομαρχιακού επιπέδου του Υπουργείου Γεωρ- 
γίας». 

3. Τις διατάξεις των άρθρων 4 παρ. 7 και 6 παρ. 7 του Ν. 
2240/16.9.1994 {ΦΕΚ 153Α') «συμπλήρωση διατάξεων 
για την Νομαρχιακή Αυτοδιοίκηση και άλλες διατάξεις». 

4. Την αριθμ. 76526/2351/30.Θ. 1992 (ΦΕΚ 441/Β/ 
7.7.1992) απόφαση του Υπουργού Γεωργίας, με την 
οποία ιδρύθηκε μόνιμο καταφύγιο θηραμάτων στην περι¬ 
φέρεια Κοινότητας Πηνειάδας Ν. Τρικάλων. 

5. Την αριθμ. 5034/9.6.1995 αναφορά του Δασαρχείου 
Τρικάλων, σχετικά με την τροποποίηση των ορίων του 
ανωτέρω μόνιμου καταφυγίου θηραμάτων, αποφασί¬ 
ζουμε: 

Τροποποιούμε τα όρια του μόνιμου καταφυγίου θηρα¬ 
μάτων στην περιοχή της Κοινότητας Πηνειόδας και απα¬ 
γορεύουμε για αόριστο χρόνο τη Θήρα κάθε θηράματος σε 
έκταση 17.500 στρ. (4.800 δασοσκεπής, 9.700 μερικώς 
δασοσκεπής και 3.000 πεδινής), που πληρεί τις προϋπο¬ 
θέσεις για την κάλυψη των βασικών αναγκών του θηράμα¬ 
τος σε ό,τι αφορά την ησυχία, τροφή και νερό και που ορί¬ 
ζεται ως εξής: 

Αρχίζει από το σημείο της παλαιός διακλάδωσης του 
Εθνικού δρόμου Τρικάλων - Λάρισας και του επαρχιακού 
δρόμου προς Δαμάσι. Από εκεί με κατεύθυνση δυτική 
ακολουθεί τον Εθνικό δρόμο Λάρισας - Τρικάλων έως την 
διασταύρωση με τον επαρχιακό προς Ζάρκο, όπου με κα¬ 
τεύθυνση βόρεια τον ακολουθεί έως την παρυφή του οικι¬ 
σμού. 

Στη συνέχεια, με κατεύθυνση ανατολική, διέρχεται από 
το ύψωμα «Προφήτης Ηλίας» και φθάνει στο ύψωμα «Κοκ- 
κιναδάκι» (υψομ. 696μ.). Από εκεί κατέρχεται τη ράχη, 
περνάει από τη θέση «Πατώματα» ακολουθεί την χαρα¬ 
κτηριστική κορυφογραμμή που διέρχεται από τα υψομε¬ 
τρικά 367 και 372 καιτη θέση «Μικρό Καλαμάκι» και φθά¬ 
νει τον επαρχιακό δρόμο προς Δαμάσι. 

Ύστερα ακολουθώντας τον Επαρχιακό δρόμο με κατεύ¬ 
θυνση νότια, φθάνει στο αρχικό σημείο. 

Η δίωξη των επιβλαβών θηραμάτων μέσα στο καταφύγιο 
ενεργείται σύμφωνα με τα άρθρα 4 παρ. 7 του Ν. 177/75 
και 3 της αριθμ. 414985/29.11.1985 κοινής απόφα¬ 
σης. 

Οι παραβάτες της παρούσας τιμωρούνται με τις ποινές 
που προβλέπονται από τα άρθρα 287 παρ. 9 του Ν.Δ. 
86/89 «Δασικός Κώδικας» ή 9 παρ. 3 της αριθμ. 414985/ 
29.11.1985 (ΦΕΚ 757/Β/18.12.1985) κοινής απόφασης 
«Μέτρα διαχείρισης της άγριας πτηνοπανίδας». 

Από την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75, ΦΕΚ 205/Α/75) και 
θα ισχύει από το Κυνηγετικό έτος 1995-1996. 

Τρίκαλα, 23 Ιουνίου 1995 

Ο Περιφερειακός Διευθυντής 
ΓΕΩΡΓΙΟΣ ΤΡΑΝΤΟΣ 


Αριθ. 9676 (3) 

Σύσταση ιδίου ΝΠ στην Κοιν. Στύλου Ν. Χανίων με την 
επωνυμία Σχολική επιτροπή Δημοτικού - Νηπιαγω¬ 
γείου Στύλου. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΧΑΝΙΩΝ 
Έχοντας υπόψη: 

1 .Τις διατάξεις: (α) της παραγρ. 8-15 του άρθρου 5 του 
Ν. 1854/1990. «Για την Ακαδημία Αθηνών και άλλες εκ¬ 
παιδευτικές διατάξεις» (Α 110) και (β) του άρθρου 187 του 
δημοτικού και Κοινοτικού Κώδικα (Π.Δ. 323/1989) (Α' 
146). 

2. Την 16/95 απόφαση του Κοινοτικού Συμβουλίου Στύ¬ 
λου του Νομού Χανίων για σύσταση σχολικής επιτροπής, 
αποφασίζουμε: 

1. Συνιστούμε στην Κοινότητα Στύλου του Νομού Χα¬ 
νίων ίδιο νομικό πρόσωπο με την επωνυμία: 

«Σχολική Επιτροπή Δημοτικού-Νηπιαγωγείου. 

Η συνιστώμενη με την απόφαση αυτή σχολική επιτροπή 
διοικείται από 6 μελές Διοικητικό Συμβούλιο αποτελού- 
μενο από: 

α) Τον πρόεδρο της Κοινότητας ως Πρόεδρο, 
β) Τον Δ/ντή του Δημοτικού Σχολείου, 
γ) Την Δ/ντρια του Νηπιαγωγείου, 
δ) Τον εκπρόσωπο του Συλλόγου γονέων και Κηδεμό¬ 
νων του Δημοτικού Σχολείου, 
ε) Δύο Κοινοτικούς Συμβούλους. 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλισπκά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχομένη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της σχολικής επιτροπής είναι: 
α) Η ετήσια Επιχορήγηση του Κράτους, 
β) Η ετήσια Επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το νομικό πρόσωπο εκπροσωπείται στο δικαστήριο 
και σε κάθε δημόσια αρχή από τον πρόεδρο του Δ.Σ. και 

όταν αυτός απουσιάζει ή κωλύεται από τον αντιπρόε¬ 
δρο. 

7. Μετά την δημοσίευση της απόφασης αυτής, παύει να 
ισχύει η 15963/91 απόφασή μας περί συστάσεως, σχολι¬ 
κής Επιτροπής Δημοτικού Σχολείου Στύλου. 

8. Από τις διατάξεις της απόφασης αυτής προκαλεΐται 
δαπάνη σε βάρος του προϋπολογισμού της Κοινότητας 
Στύλου για το έτος 1ΘΘ5 και για τα επόμενα έτη, το ύφος 
της οποίας δεν μπορεί να προσδιοριστεί και εξαρτάται από 
το ύφος της επιχορήγησης της Κοινότητας προς το Νομ. 
Πρόσωπο. 

Η απόφαση αυτή να δημοσιευθεΐ στην Εφημερίδα της 
* Κυβερνήσεως. 

Χανιά, 20 Ιουνίου 1995 

Ο Περκρ/κός Διευθυντής 
ΓΙΑΝΝΗΣ ΦΩΤΑΚΗΣ 

- 4 - 

Αριθ. Ε.Κ. 639 (4) 

Επιβολή διοικητικών προστίμων στους υπευθύνους της ει¬ 
σηγμένης εταιρείας στο Χρηματιστήριο Αξιών Αθηνών 
Φιλίππου Δομικά Έργα Α.Ε. για παραβάσεις της Χρη¬ 
ματιστηριακής Νομοθεσίας. 

ΕΠΙΤΡΟΠΗ ΚΕΦΑΛΑΙΑΓΟΡΑΣ 
{Απόφαση της 43ης Συνεδρίασης (28.5.1995) του Διοικη¬ 
τικού Συμβουλίου της Επιτροπής Κεφαλαιαγοράς) 

Επειδή: 

Δυνάμει του άρθρου 78 παρ. ζ του Ν. 1969/1991 όπως 
τροποποιήθηκε με το άρθρο 11 τουΝ. 2166/1993 και άρ¬ 
θρο 18 του Ν. 2198/1994 (ΦΕΚ 3/τ.Α') και ισχύει, το Διοι¬ 
κητικό Συμβούλιο της Επιτροπής Κεφαλαιαγοράς έχει την 
αρμοδιότητα να επιβάλλει τα προβλεπόμενα από την νο¬ 
μοθεσία περί Κεφαλαιαγοράς διοικητικά πρόστιμα. 
Επειδή 

Δυνάμει του άρθρου 72 παρ. 2 του Ν. 1969/1991 (ΦΕΚ 
167/τ.Α) πρόσημο μέχρι εκατό εκατομμύρια 
(100.000.000) δραχμές επιβάλλεται από την Επιτροπή 
Κεφαλαιαγοράς στα μέλη Διοικητικών Συμβουλίων εται¬ 
ρειών εισηγμένων στο Χρηματιστήριο Αξιών Αθηνών, που 
δημοσιεύουν καθ’ οιονδήποτε τρόπο ανακριβείς ή παρα¬ 
πλανητικές πληροφορίες, οι οποίες ως εκ φύσεως τους 
μπορεί να προκαλέσουν ζημιά στους επενδυτές. 

Επειδή εξ άλλου, η παράγραφος 5 του άρθρου 12 του Ν. 
2166/1993 ορίζει ότι τα πρόστιμα περιέρχονται στο Δημό¬ 
σιο και εισπρόττονται σύμφωνα με τις διατάξεις για την εί¬ 
σπραξη δημοσίων εσόδων. 

Και σύμφωνα με τα πρακτικά της 43ης συνεδρίασης του 
Διοικητικού Συμβουλίου της Επιτροπής Κεφαλαιαγοράς, 
όπου αναφέρονται αναλυτικά οι ευθύνες κάθε μέλους του 
Δ.Σ. της εταιρείας Φιλίππου Δομικά Έργα. 

Επιβάλλει 

Στα μέλη του Διοικητικού Συμβουλίου της εισηγμένης 
στο Χρηματιστήριο Αξιών Αθηνών ανώνυμης εταιρείας με 
την επωνυμία Φιλίππου - Δομικά Έργα Α.Ε. διοικητικά 
πρόστιμα ως εξής: 

1. Νικόλαο Φιλίππου - Βαλλή πενήντα εκατομμύρια 
(50.000. (XX)). 

2. Κων/νο Φιλιππίδη πενήντα εκατομμύρια 
(50.000.000). 

3. Γεώργιο Φιλίππου - Βαλλή σαράντα εκατομμύρια 
(40.000.000). 

4. Ιωάννη Βαλλή σαράντα εκατομμύρια (40.000.000). 


5. Αντώνιο Δρογκούλα πέντε εκατομμύρια 

(5.000.000). 

6. Αναστάσιο Βαρελά πέντε εκατομμύρια 

(5.000.000). 

Διότι: 

Ως μέλη του Δ.Σ. της Φιλίππου Δομικά Έργα Α.Ε. είναι 
υπεύθυνοι για την αλήθεια και πληρότητα των στοιχείων 
που περιλαμβάνει το Ενημερωτικό Δελτίο, το οποίο υπο¬ 
βλήθηκε προς έγκριση στο Χ.Α.Α. και στην Επιτροπή Κε¬ 
φαλαιαγοράς και το οποίο δημοσιεύθηκε και διανεμήθηκε 
στο επενδυτικό κοινό, με σκοπό η ως άνω εταιρεία να προ- 
βεί σε αύξηση του μετοχικού της κεφαλαίου, για την εισα¬ 
γωγή των μετοχών της στο Χρηματιστήριο Αξιών Αθηνών. 

Επισημαίνεται ότι τα τέσσερα πρώτα μέλη του Δ.Σ. της 
εταιρείας Φιλίππου Δομικά "Εργα Α.Ε. ή σαν και μέλη του 
Δ.Σ. της εταιρείας Δομικά Έργα Α.Ε. Εξ αυτών οι Νικ. Φι¬ 
λίππου - Βαλλής, Γεώργιος Φιλίππου - Βαλλής και Κων/ 
νος Φιλιππίδης εμπλέκονται στην διαδικασία αντικατά- 
σταης των μετοχών της εταιρείας Δομικά Έργα Α. Ε., λόγω 
φθοράς και στην, εν συνεχεία, πώληση τους στην εταιρεία 
Φιλίππου Δομικά Έργα Α.Ε. 

Τα μέλη του Δ.Σ. της εταιρείας Φιλίππου Δομικά Εργα 
δήλωσαν στην σελ. 47 του Ενημερωτικού Δελτίου ότι «το 
σύνολο των μετοχών της εταιρείας (Δομικά Έργα Α.Ε.) 
ανήκει σήμερα στην Φιλίππου Δομικά Έργα Α.Ε., ενώ προ 
της εξαγοράς της εταιρείας από την Φιλίππου - Δομικό 
Έργα Α.Ε., κυριότεροι μέτοχοι της εταιρείας Δομικά Εργα 
Α.Ε. ήταν οι Γεώργιος και Νικόλαος Φιλίππου Βαλλής». 
Και στην σελίδα 36 του ίδιου δελτίου εδήλωσαν και πάλι 
ότι «η εταιρεία Φιλίππου Δομικό Έργα Α.Ε. συμμετέχει 
στην Δομικά Έργα Α.Ε. κατά 100%». 

Σημειώνεται ότι η φερόμενη ως εξαγορασθείσα εται¬ 
ρεία Δομικά Έργα Α.Ε. είναι το πιο σημαντικό περιουσιακό 
στοιχείο της Φιλίππου - Δομικά Εργα Α.Ε. και η αξία της 
επηρέασε σημαντικά τον προσδιορισμό της τιμής εισαγω¬ 
γής των μετοχών της στο Χρηματιστήριο. 

Κατά την αντικατάσταση, λόγω φθοράς, των μετοχών 
της εταιρείας Δομικά Έργα Α.Ε., οι οποίες τελικό μεταβι¬ 
βάστηκαν στην εταιρεία Φιλίππου Δομικά Έργα, διαπι¬ 
στώθηκε ότι δεν καταστράφηκαν οι παλιές μετοχές της 
πρώτης εταιρείας και με τον τρόπο αυτό δεν διασφαλίστη¬ 
καν απόλυτα τα συμφέροντα της εταιρείας Φιλίππου και 
κατ’ επέκταση τα συμφέροντα του επενδυτικού κοινού, 
οπό τον κίνδυνο κυκλοφορίας διαφόρων εγκύρως εκδο- 
θέντων και μη ακυρωθέντων τίτλων, που ενσωματώνουν 
το ίδιο μετοχικό δικαίωμα. 

Η Επιτροπή ζήτησε εγγραφές εξηγήσεις από τον Νικό¬ 
λαο Φιλίππου - Βαλλή, Γεώργιο Φιλίππου - Βαλλή 

(13.3.1995) , Κων. Φιλιππίδη (25.4.1995), Ιωάννη Βαλλή 

(25.4.1995) , και Αντώνιο Δρογκούλα (17,2.1995) και 
Αναστάσιο Βαρελλά (17.2.1995) και, αφού έλαβε υπόφη 
της τις σχετικές απαντήσεις τους, έκρινε ότι οι προαναφε- 
ρδμενες δηλώσεις τους στο Ενημερωτικό Δελτίο της εται¬ 
ρείας Φιλίππου Δομικά Έργα Α.Ε. ήσσν αναληθείς και 
ανεπαρκείς και απέδοσε διαφορετικούς βαθμούς ευθύ¬ 
νης σε καθένα από τους υπευθύνους, οι οποίοι αντανα¬ 
κλώνται στα επιβληθέντα πρόστιμα. 

Κύριοι υπεύθυνοι για τις αναληθείς δηλώσεις στο Ενη¬ 
μερωτικό Δελτίο της Εταιρείας Φιλίππου Δομικά Έργα εί¬ 
ναι τα μέλη του Δ.Σ. 

Νικ. Φιλίππου - Βαλλής 
Κων. Φιλιππίδης 
Γεώργιος Φιλίππου - Βαλλής 

Ιωάννης Βαλλής 

Το Δ.Σ. έκρινε άτι εις τους δύο πρώτους πρέπει να επι¬ 
βληθεί υψηλότερο πρόστιμο, επειδή, πέραν των διαβεβαι¬ 
ώσεων που έδοοαν ως μέλη του Δ.Σ. της εταιρείας Φιλίπ¬ 
που Δομικά Έργα Α.Ε. προς τους επενδυτές για την αλή¬ 
θεια των δηλώσεων στο Ενημερωτικό Δελτίο της εται¬ 
ρείας, αναφέρονται και ονομαστικά ως υπεύθυνοι για την 
ακρίβεια των στοιχείων που περιέχονται σ' αυτό. 

Στον Ιωάννη Βαλλή το πρόστιμο επιβάλλεται επειδή, πέ¬ 
ραν της ιδιότητας του ως μέλους του Δ.Σ. της εταιρείας 
Φιλίππου Δομικό Εργα Α.Ε., ήταν και πρόεδρος του Δ.Σ. 
της εταιρείας Δομικά Έργα Α.Ε., γεγονός που προβάλλε¬ 
ται ιδιαίτερα στο Ενημερωτικό Δελτίο. Η διπλή αυτή ιδιό¬ 
τητα του I. Βαλλή προσδίδει ιδιαίτερη βαρύτητα στην δια¬ 
βεβαίωση του Δ.Σ. της εταιρείας Φιλίππου Δομικά Έργα 
Α.Ε. περί κυριότητας των μετοχών της εταιρείας Δομικά 
Έργα Α.Ε. Εξ άλλου δεν είναι δυνατόν να γίνει δεκτό ότι ο 
I. Βαλλής, πρόεδρος του Διοικητικού Συμβουλίου της εται¬ 
ρείας Δομικά Έργα Α.Ε., δεν έλαβε γνώση εγκαίρως για 
την ύπαρξη και εξέλιξη κρίσιμων εταιρικών υποθέσεων, 
όπως η αντικατάσταση των μετοχών της εταιρείας στις 
4.7.1994 και μετέπειτα πώληση τους στην εταιρεία Φιλίπ¬ 
που Δομικά Έργα Α.Ε. στις 25.7.1994. 

Τέλος, τα άλλα δύο μέλη του Δ.Σ. Αθαν. Δρογκούλας και 
Αναστάσιος Βαρελλάς αν και δεν εμφανίζονται να εμπλέ¬ 
κονται ευθέως στην διαδικασία μεταβίβασης των μετοχών 


της Δομικά Έργα Α.Ε., εν τσύτοις όφειλαν να έχουν ελέγ¬ 
ξει πλήρως τις δηλώσεις που περιέχονται στο Ενημερω¬ 
τικό Δελτίο της εταιρείας Φιλίππου Δομικά Έργα Α.Ε., για 
την αλήθεια και την πληρότητα των οποίων διαβεβαιώ- 
νουν, μαζί με τα άλλα μέλη του Δ.Σ. της εταιρείας, το 
επενδυτικό κοινό. 

Και 

Να σταλεί η απόφαση στις αρμόδιες Οικονομικές Εφο¬ 
ρίες των ανωτέρω προσώπων προς είσπραξη των προστί¬ 
μων που επιβλήθηκαν. 

Η παρούσα απόφαση να δημοσιευθεί στην Εφημερίδα 
της Κυβερνήοεως. 

Ο Πρόεδρος 
Κ. ΓΕΩΡΓΟΥΤΣΑΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην 1058300/375/Α.0013 απόφαση του Υπουργού 
Οικονομικών που δημοσιεύθηκε στο ΦΕΚ 439/1 Θ.5.1995 
(τ.Β’.) γίνεται τη παρακάτω διόρθωση σφάλματος: 

Στη σελίδα 5465, στο στίχο 19, διορθώνεται το εσφαλ¬ 
μένο «1993». στο ορθό «1995». 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




